Colicile reprezintă una dintre cele mai frecvente probleme. Eu n-aş vorbi despre cum tratăm, deoarece nu există un tratament-minune al colicilor, ci mai degrabă m-aş opri asupra unor modalităţi de a ajuta şi uşura trecerea prin aceste perioade.
Poziţia cu faţa în jos, burtica bebeluşului stând pe antebraţul mamei, iar bărbia şi capul susţinute de palma mamei; În acelaşi timp, se poate face un masaj uşor pe spate; Căldura la nivelul burticii, prin aplicarea unui prosopel sau scutec călduţ; Masaj la nivelul abdomenului, în sensul acelor de ceasornic; Legănatul, în braţe sau în dispozitive speciale, sau chiar mersul cu maşina de cele mai multe ori linişteşte bebeluşul; Sunete de fundal: aspirator, feon, etc (uneori chiar functionează); muzica; O baie caldă; Mese mai frecvente, reflexul de supt având efect liniştitor; Suzeta poate avea efect liniştitor prin declanşarea reflexului de supt; Ceaiuri din plante speciale pentru colici.